Ա. Հիմնական փաստերը

Պարոն Պիեռ Շենկը, ծնված 1912 թվականին, ընկերության տնօրեն է և 1974 թվականից գտնվում էր ամուսնալուծության գործընթացի մեջ, որն ավարտվեց ամուսնալուծությամբ 1981 թվականի դեկտեմբեր ամսին՝ կողմերի համաձայնությամբ։ Ավելի վաղ, նույն թվականի գարնանը, դիմողը մի գովազդային ընկերության միջոցով կապ է հաստատել ոմն պարոն Պոտիի հետ, ով կատարել է պարոն Շենկի մի շարք հանձնարարություններ։ 1981թ. հունիսին, երբ դիմողը գտնվում էր հիվանդանոցում, պարոն Պոտին հանդիպել է տիկին Շենկի հետ և հայտնել նրան, որ նրա ամուսինը հանձնարարել էր իրեն սպանել նրան։ Դրանից հետո տիկին Շենկը դիմել է Վո կանտոնի դատական քննիչին։ Քանի որ Պոտին բնակվում էր Ֆրանսիայում, սկսված հետաքննության մասին տեղյակ է պահվել ֆրանսիայի իշխանություններին։  Ֆրանսիայում պարոն Պոտին հարցաքննության է ենթարկվել Վո կանտոնի ոստիկանների ներկայությամբ, որի ընթացքում նա հաստատելէ իր ցուցմունքը, որից հետո պարոն Շենկին առաջադրվել է մեղադրանք սպանություն հրահրելու մեջ։ Նա տարվել է դատարան 1982թ. օգոստոսոի 13-ին և, ի թիվս այլ ապացույցների, նաև սույն գործի վեճի առարկա մագնիտոֆոնային ձայնագրության հիման վրա առաջին ատյանի դատարանի կողմից դատապարտվել է տասը տարվա ազատազրկման։ Ապացույցների շարքում կարևոր տեղ է զբաղեցրել պարոն Պոտիի հետ մեղադրյալի հեռախոսային խոսակցության՝ մագնիտոֆոնով կատարված ձայնագրությունը։ Քրեական գործերով վճռաբեկ պալատում, իսկ հետո նաև ֆեդերալ դատարանում պարոն Շենկը բողոքարկել է մեղադրական դատավճիռը, սակայն դրանք հաջողությամբ չեն պսակվել։ 1984թ. դեկտեմբերին նա մասամբ արդարացվել է և ազատ արձակվել։ 
Իրավունքի մասին հարցը

6-րդ հոդվածի ենթադրյալ խախտման մասին

(Կոնվենցիայի 6-րդ հոդվածի 1-ին մաս)

39. Պրն. Շենկը սկզբում պնդում էր, որ Պրն. Պաուտիի հետ հեռախոսային խոսակցության ձայնագրությունը որպես ապացույց օգտագործելը հակասում էր 6-րդ հոդվածի 1-ին մասին (հոդված 6-1), որը սահմանում է.

«1. Յուրաքանչյուր ոք, երբ որոշվում են նրա քաղաքացիական իրավունքներն ու պարտականությունները կամ նրան ներկայարած ցանկացած քրեական մեղադրանքի առնչությամբ, ունի օրենքի հիման վրա ստեղծված անկախ ու անաչառ դատարանի կողմից ողջամիտ ժամկետներում արդարացի և հրապարակային դատաքննության իրավունք…»: 

40. Համաձայն նրա՝ ձայնագրությունը կատարվել էր հետաքննության ժամանակ Շվեյցարացի ոստիկանների կողմից։ Ճիշտ է, որ Հանձնաժողովը 8-րդ հոդվածի խախտում վիճարկող՝ ձայնագրության վերաբերյալ դիմումն անընդունելի ճանաչեց ներպետական պաշտպանության միջոցները չսպառելու հիմքով, սակայն դատաքննության արդարացիությունը ստուգելու նպատակով այնուամենայնիվ անհրաժեշտ էր փաստերը ընդունել այնպես, ինչպես դրանք եղել էին, մասնավորապես, ինչպես տվյալ դեպքում, թե արդյոք գործում կա որևէ էական հանգամանք։

Դատարանը նշում է, որ Հանձնաժողովի կողմից անընդունելի ճանաչված դիմումը վերաբերում էր միայն 8-րդ հոդվածին։ Հետևաբար, Դատարանը իրավասու չէ այն քննելու որպես այդպիսին, բայց դա չի բացառում քննել սույն դիմումը 6-րդ հոդվածի 1-ին մասի հիմքով։  
41. Պրն. Շենկը նաև պնդում էր, որ անօրինական եղանակով ձեռք բերված ապացույցը բավարար էր դատաքննությունը անարդար համարելու համար, և որ իր դատապարտումը հիմնականում հիմնված էր հեռախոսային խոսակցության ձայնագրության վրա։ Նա իսկապես անհրաժեշտ էր համարում հաշվի առնել սույն գործում բախվող բոլոր շահերը՝ հանրային շահը, այն է՝ ծանր հանցագործությունների դեպքում ճշմարտության բացահայտումը, և մասնավոր շահը՝ հեռախոսային խոսակցությունների գաղտնիության պահպանումը, սակայն նա գտնում էր, որ այդ գործընթացն անհրաժեշտ էր կատարել մինչև որևէ հեռախոսային խոսակցության գաղտնալսում իրականացնելը, այլ ոչ թե դրանից հետո, և երբեք՝ անօրինաբար։
Ինչ վերաբերում է մնացած փաստարկներին՝ նա ներկայացրել է երկու պնդում։ Առաջին, նա պնդում էր, որ քննիչ Մեսսերլին երբեք չի դատակոչվել որպես վկա։ Նա ընդունում էր, որ պաշտպանական կողմը ո՛չ նախաքննության, և ո՛չ էլ դատաքննության ընթացքում չի միջնորդել, որպեսզի քննիչը հրավիրվի որպես վկա, սակայն նա գտնում էր, որ այդ բացթողումը պայմանավորված էր այն հանգամանքով, առաջին, որ ինքը վստահ էր, որ իր վրայից մեղադրանքը հանվելու էր, որն էլ ի դեպ տեղի ունեցավ դատավորի որոշումով (տես կետ 17 վերևում), և, երկրորդ, որ Մեսսերլին վստահ էր, որ մեղադրյալը կատարել էր իրեն մեղսագրված արարքը (կետ 15 վերևում)։ Երկրորդ պնդումը կայանում էր նրանում, որ Շենկը քննադատում էր այն դատավարական եղանակը, որով Ռոլլի Քրեական Դատարանը հետազոտել է ձայներիզը։  Նա պնդում էր, որ դատարանում անհրաժեշտ էր տեղադրել ականջակալներ և այլ հատուկ պայմաններ ստեղծել դատարանի դահլիճում, քանի որ ինքը խուլ էր։ 
42. Կառավարությունը անհրաժեշտ էր համարում տարբերակել մի կողմից՝ իշխանությունների կողմից անիրավաչափ գործողություններ կատարելը՝ ուղղված ապացույց ստանալուն կամ նախապատրաստելուն, որոնք հետագայում օգտագործվում են դատարանի կողմից, և մյուս կողմից՝ անիրավաչափ գործողություն կատարելը անձի կողմից, ով հետագայում ապացույցը փոխանցում է իշխանություններին։  Կառավարությունը նաև հավելում էր, որ խնդրո առարկա շահերը պետք է հաշվի առնվեին, և որ ձայնագրությունը միակ ապացույցը չէր. նրանք տվյալ գործով նաև հղում էին կատարում դատարանների որոշումների վրա։  

43. Կառավարությունը չէր վիճարկում, որ ձայնագրությունը անօրինական եղանակով էր ձեռք բերվել։ Տվյալ գործը քննած Շվեյցարական դատարաններն իրենք էլ ընդունել էին դա։ Օրինակ՝ Ռոլլի Քրեական դատարանը գտել էր, որ ձայնագրության կատարումը «չէր թույլատրվել կամ կարգադրվել իրավասու մարմինների կողմից» (տես կետ 20)։ Վաոդի Կանտոնի Քրեական գործերով Վճռաբեկ բաժանմունքը նշել է. «…անգամ որևէ բողոքի բացակայության պայմաններում մեղադրյալի հետ Պաուտիի հեռախոսային խասակցության ձայնագրումը ինքնին իրավախախտում է»։  Վերջապես, Դաշնային Դատարանը որոշել է, որ «…հնարավոր է ընդունել, որ Քրեական օրենսգրքի 179-րդ հոդվածով սահմանված արարքի հատկանիշները առկա են այնքանով, որքանով դա վերաբերում է ձայնագրությանը»։
44. Այդուհանդերձ, երեք դատարանները ձայնագրությունը ընդունել էին որպես ապացույց։ Ռոլլի Քրեական դատարանը գտել էր, որ, «ամեն դեպքում, ձայնագրության բովանդակությունը կարող է ներառվել քրեական գործում, քանի որ կամ գործը քննող դատավորը որոշում էր կայացրել Պաուտիի խոսակցությունները գաղտնալսելու մասին, կամ քանի որ բավարար կլիներ Պաուտիից ձայնագրության բովանդակության վերաբերյալ ապացույց ստանալ», և որ «մեղադրյալի փաստարկերի ընդունումը անհրաժեշտ կդարձներ շատ ապացույցներ չներառել քրեական վարույթում»։
Վաուդի Կանտոնային դատարանի Քրեական Վճռաբեկ բաժանմունքը նշել է, որ «խնդրո առարկա ձայնագրությունը ինքնին արգելված ապացույց չէր», որ  «հաշվի առնելով խաղատախտակի վրա դրված իրավունքներն և շահերը…, թույլատրված գաղտնալսման և չտույլատրված ձայնագրման միջև տարբերությունը ինքնին բավարար չէր արդարացնելու անձնական կյանքին, այլ ոչ թե հանրային շահին, այն է՝ հանցագործության մեջ մեղավոր անձին դատապարտելուն առավել կարևորություն տալը», և որ «տվյալ գործում օգտագործված միջոցները գտնվում էին հանցագործութունների դեմ պայքարի նպատակով կիրառվող ընդունելի միջոցների շրջանակում»։ Դաշնային Դատարանը որոշել է, որ «սպանության գործով ճշմարտությունը բացահայտելու հանրային շահը գերակա էր Շենկի՝ իր հեռախոսային զրույցերի գաղտնիությունը պահպանելու շահերին, որոնք ոչ մի կերպ չէին առնչվում նրա անձնական կյանքին»։ (տես կետ 30) 
45.  Կոնվենցիայի 19-րդ հոդվածի համաձայն՝ Դատարանի պարտականությունն է ապահովել պայմանավորվող պետությունների կողմից Կոնվենցիայով ստանձնած պարտականությունների կատարումը։ Մասնավորապես, ներպետական դատարանի կողմից փաստի կամ իրավունքի վերաբերյալ սխալներին անդրադառնալը դատարանի իրավասության մեջ չի մտնում, քանի դեռ դրանք չեն խախտում Կոնվենցիայով պաշտպանվող իրավունքներն ու ազատությունները։

46. Թեև Կոնվենցիայի 6-րդ հոդվածը երաշխավորում է արդար դատաքննության իրավունքը, այն ապացույցների ընդունելիության մասին կանոններ որպես այդպիսին չի սահմանում։ Դա հիմնականում ներպետական իրավունքով կարգավորման ենթակա հարց է։ Հետևաբար, դատարանը թե՛ սկզբունքորեն, և թե՛ վերացական կերպով չի կարող բացառել, որ անօրինական եղանակով ձեռք բերված այս տեսակի ապացույցը կարող է ընդունելու լինել։ Դատարանը միայն պետք է պարզի, թե արդյոք Պրն. Շենկի դատաքննությունը իր ամբողջության մեջ արդարացի է եղել, թե ոչ։ 

47. Ինչպես Հանձնաժողովը, այնպես էլ Դատարանը նախ և առաջ նշում է, որ պաշտպանության կողմի իրավունքները չեն անտեսվել։ Դիմողն անտեղյակ չի եղել, որ խնդրո առարկա ձայնագրությունը ստացվել էր անօրինական եղանակով, քանի որ բացակայում էր համապատասխան դատարանի որոշումը նման ձայնագրություն կատարելու համար։ Նա ունեցել է հնարավորություն վիճարկելու այդ ձայնագրության իսկությունը և հակադրվելու դրան, ինչպես նաև օգտվել է նման հնարավորությունից՝ թեև սկզբում տվել էր իր համաձայնությունը  այդ ձայնագրությունը դատարանում լսելու համար (տես կետ 18)։ Այն հանգամանքը, որ այդ ապացույցը վիճարկելու և դրան հակադրվելու նրա փորձերը անհաջող են եղել, որևէ տարբերություն չի առաջացնում ։ Բացի այդ, դատաքննության սկզբում Պրն. Շենկը դիմել և նրան հնարավորություն տրվել է հացաքննելու Պրն. Պաուտիին (տես կետ 16)։ Ավելին, դիմումատուի պաշտպանը կարող էր հարցաքննել Պրն. Պաուտիին (ով ներգրավվել էր որպես վկա) Ռոլլի Քրեական Դատարանում դատաքննության ընթացքում (տես կետ 22)։ Վերջապես, Պրն Շենկը չի միջնորդել, որպեսզի որպես վկա հրավիրվի քննիչ Միսսերլիին, չնայած որ նա հետաքննության ղեկավարն էր և Շվեյցարիայի իշխանությունների խնդրանքով իրավական փոխօգնության շրջանակներում Ֆրանսիայում իրականացված ապացույցների ձեռքբերման գործընթացում իրավասու պատասխանատու անձ էր։
48. Դատարանը նաև կարևորություն է տալիս այն փաստին, որ հեռախոսային խոսակցության ձայնագրությունը միակ ապացույցը չէր, որի վրա հիմնված էր դատապարտումը։ Ռոլլի Քրեական Դատարանը հրաժարվել է ձայնագրությունը որպես ապացույց անընդունելի ճանաչել, քանի որ ձայնագրության բովանդակության առումով բավական էր Պրն. Պաուտիին որպես վկա հարցաքննելը (տես կետ 20)։ Դատարանը նաև որպես ապացույցներ է ընդունել մի քանի այլ վկաների կողմից տրված ցուցմունքները, ովքեր հրավիրվել էին դատարանի կողմից (օրինակ, տիկին Շենկը) կամ պաշտպանության կողմի պահանջով (տես կետ 22)։ Դատարանը իր դատավճռի մի քանի պարբերություններում հստակորեն նշել է, որ բացի ձայնագրությունից հիմնվել է նաև այլ ապացույցների վրա, որոնք հաստատում էին ձայնագրության մեջ նշված այն հիմքերը, որոնք հաստատում էին, որ Պրն. Շենկը մեղավոր էր։ Այս կապակցությամբ կարևոր նշանակություն ունի հետևյալ պարբերությունը.

«Դատարանի տեսակետը մասամբ հիմնվում է 1981թ. հունիսի 26-ի հեռախոսային խոսակցության ձայնագրության վրա… Սակայն դատարանի համար առկա են նաև այլ ապացույցներ. մեղադրյալի կողմից ձեռք առնված անհավատալի բարդ նախազգուշական միջոցները; այն փաստը, որ մեղադրյալը ստիպված էր տարիներով նպաստ վճարել իր կնոջը՝ չնայած վերջինիս վատ պահվածքին, որի մասին մեղադրյալը տեղյակ էր, բայց անկարող էր ապացուցել, հնարավոր է հանգամանքներին այլ գնահատական տար; այն փաստը, որ երկրորդական դեպքերի վերաբերյալ համաձայնությունը հաստատում էր այդ իրավիճակը; անհավանականությունը, որ որևէ մեկը կցանկանար հարաբերականորեն պարզ տեղեկության համար, որը ամեն դեպքում ամուսնալուծության վարույթի հետ կասկածելի առնչություն ուներ, մի մարդու, որը Օտար Լեգիոնի անդամ էր, և որը չուներ համապատասխան պատրաստվածություն, մշակույթ և կարողություններ, ուղարկել Հաիթի, այնուհետև Շվեյցարիա; այն փաստը, որ HR հանձնարարության և Հաիթիի հանձնարարության ձախողումից հետո, որտեղից Պաուտին նվազագույնը կարող էր վերադառնալ տեղեկատվությամբ, թե արդյոք Ժոզետ Շենկը ուներ կառուցված տուն, թե ոչ, այլևս իմաստ չուներ Պաուտիին ուղարկել Շվեյցարիա, որտեղ նա կապեր չուներ; այն փաստը, որ մեղադրյալը ծախսել էր ավելի քան 10.000 CHF (եթե դեպքերի նրա վարկածը ընդունելի է) շատ պարզ տեղեկատվություն ձեռք բերելու համար; և վերջապես այն փաստը, որ մեղադրյալը երբեք չարամիտ դիտավորությամբ մեղադրանքի դեմ բողոք ներկայացնելու քայլեր չի ձեռնարկել » (տես կետ 26)։ 
Վերը նշվածից հստակորեն բխում է, որ քրեական դատարանը իր եզրակացությանը հանգելուց առաջ հիմնվել է ապացուցողական նշանակություն ունեցող տարրերի համակցության վրա։

 49. Այսպիսով, տվյալ գործում վիճարվող ձայնագրության օգտագործումը դիմումատուին չի զրկել արդար դատաքննության իրավունքից, և հետևաբար չի խախտվել Կոնվենցիայի 6-րդ հոդվածի 1-ին պարբերությունը (հոդված 6-1)։ 
